[{"text_idx": "#000001", "text": "Ma\u0308rtsi keskpaigas, kui maailma tabas Covid-19, lendasime Addis Abebasse. Siia saabudes ei olnud Etioopias veel u\u0308htki ma\u0308rki epideemiast, aga lennujaamas kraaditakse ko\u0303igi saabujate kehatemperatuuri ja ka ka\u0308tepesu on kohustuslik. Tundus u\u0308sna turvaline saabumine. Juba mo\u0303ni pa\u0308ev hiljem ei soovitata reisida. Meist ja\u0308id maha kolm kaaslast, kelle lennupiletid olid 18. ma\u0308rtsiks. Oleme pisarateni ta\u0308nulikud, et jo\u0303udsime kohale."}, {"text_idx": "#000002", "text": "Etioopiale omasest rahulikust asjaajamisest on saanud paari pa\u0308eva jooksul nagu ulmefilm. Oleme ja\u0308a\u0308nud justkui pealtvaatajateks, osalt aga tundub, nagu oleksime ku\u0308berruumi kaudu rebitud filmi. Ku\u0308mned hirmutavad ko\u0303ned Eestist ja hoiatused on muutunud pa\u0308eva osaks. Soovitused Eestist vahetuvad korraldusteks iga paari tunni ja\u0308rel. Sotsiaalmeedia paanikaha\u0308ired ja telefoniko\u0303ned on ta\u0308is enneolematut hirmu."}, {"text_idx": "#000004", "text": "Amanda ja Kaspar on viis kuud oma aega veetnud kohalike Soddo lastega ning neljapa\u0308eviti so\u0303itnud 1,5 tunni kaugusele Anjorasse, et jagada meditsiiniabi. See on piirkond, kus inimestel pole majanduslikult vo\u0303imalik ka to\u0303sisema haiguse korral oma elukohast 50 km kaugusele haiglasse so\u0303ita. Neljapa\u0308evase kohaliku va\u0308likliiniku korraldajad on kohalik Hollandist pa\u0308rit kaheksaku\u0308mnendates arst Mary ja tema abikaasa Gary. Juba viisteist aastat on Anjora inimesed end igal neljapa\u0308eva hommikul pa\u0308evakuumuses u\u0308les rivistanud, et Mary saaks ka\u0308sivarre ja\u0308meduse ja\u0308rgi ma\u0308a\u0308rata maksuvo\u0303imekuse. Tasuta arstiabi saavad need, kelle ka\u0308sivarre u\u0308mber ulatuvad Mary po\u0308ial ja keskmine so\u0303rm. To\u0303sisema haiglaravi saamiseks on pa\u0308eva lo\u0303ppedes Mary autos koht ainult kahele abivajajale. Ootajaid on sadu. Arstiabi saavad ja\u0308rjekorras ka need, kellel ei ole alatoitluse su\u0308mptomeid, aga ravimid on ainult raha eest. Alatoidetud emade beebid elavad sageli ainult mo\u0303ne kuu."}, {"text_idx": "#000005", "text": "Mary ja Gary kodu on Soddos. Neil on ainult u\u0308ks soov: et Jumal saadaks kellegi nende asemele."}, {"text_idx": "#000006", "text": "Iga pa\u0308eva lo\u0303puks on meie su\u0308dames suurem rahu kui eelmisel pa\u0308eval. See pole u\u0308ksko\u0303iksus ega hoolimatus. See pole vastutustundetult kodunt minek. So\u0303brad ja la\u0308hedased toetasid meid. Meil on usaldus ko\u0303ige vastu, mis on meie u\u0308mber. \u201eU\u0308ksnes Jumala juures on mu hing vait, tema ka\u0308est tuleb mulle pa\u0308a\u0308ste, sest Temalt tuleb, mida ma ootan.\u201c Ps 62..2,6"}, {"text_idx": "#000007", "text": "Submit a Comment Tu\u0308hista vastus"}, {"text_idx": "#000008", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]